રિવ્યૂ- ફિલ્મ ફેમિનિસ્ટ હોવાનો દાવો નથી કરતી અને તે છે પણ નહીં. ફિલ્મની ચારેય મુખ્ય એક્ટ્રેસિસ તમામ સમયે દારૂના નશામાં અને વાતચીત દરમિયાન ગાળો બોલતી જોવા મળે છે. ડિરેક્ટર શશાંક ઘોષની સ્ટોરીના ઘણા ભાગ એન્ટરટેન કરતા જોવા મળશે. ખાસ કરીને તે પાર્ટ જેમાં પ્રિંસેસ થીમ પર એન્ગેજમેન્ટ પાર્ટી ચાલતી હોય છે. ઘોષે કાલિંદીના જીવન પર જબરદસ્ત ફોક્સ કર્યું છે. જે રિષભના પરિવારનો ભાગ બનવા સંઘર્ષ કરે છે, પણ સફળ થતી નથી. કરીનાએ કેરેક્ટરને ન્યાય આપ્યો છે. સ્વરા ભાસ્કરનો રોલ અન્યની સરખામણીએ સારો છે. તેને ડાયલોગ્સ પણ સારા મળ્યા છે અને તેણે એક્ટિંગ પણ એટલી જ સારી કરી છે. શિખાનો રોલ ઠીક છે અને સોનમ કપૂર ફિલ્મની સૌથી નબળુ પાત્ર રહી.